sõidan mina rahulikult teist 8km ringi, imetlen ümbritsevalt loodust - mets on tõesti praegu imeilus ja järsku näen paarkümmend meetrit eespool üht kitse rahulikult suusarajale jalutamas. tema järgi tuli veel teinegi. jäin seisma, uudistasime üksteist - neil ei olnud kuskile kiiret hoolimata sellest, et järgmised suuskurid sahisedes meile lähenemas olid ja kitsedest 3-4 meetrit eespool märkasin pika sorgus sabaga rebastki üle tee jalutamas. läks rebane, läksid  varsti, soliidset rahu säilitades, ka kitsed oma teed.